A NETFLIX SOROZATA
Köszönöm, Clare.
Üdv mindenkinek!
Többen kérdezték,
hogy a Byrde Családi Alapítvány miért működik együtt
a Shaw Medical Solutionsszel,
miközben sokan úgy érzik, ez a cég felelős a problémáért,
ami ellen küzdünk.
Ezzel nem is vitatkozom.
Ők tényleg bűnösek.
Azt viszont szeretném kiemelni, hogy sokkal egyszerűbb lett volna
Clare Shaw-nak és a cégének kifizetni a bírságot és továbblépni.
Számtalan gyógyszeripari cég járt így el.
Nem veszik fel a kapcsolatot az általuk lerombolt közösségekkel.
Azt se látják be, hogy hibáztak,
nem hogy megpróbálnák jóvá tenni.
Clare Shaw változtatott ezen.
Ő szeretné jóvá tenni a Shaw Medical hibáit.
Ő nem a levegőbe beszél,
és szeretne segíteni az opioidkrízis által sújtott közösségeknek.
Épp ezért vagyunk olyan büszkék a Byrde Alapítványnál,
hogy a Shaw Medicallel három regionális elvonóközpontot létesítünk itt,
az Ozark-vidéken.
Nehéz olyan családot találni a Középnyugaton,
melyet nem érintett az opioidkrízis.
Az enyémet is beleértve.
Az öcsém, Ben
egész életében küzdött a függőséggel.
Ezért ilyen fontosak nekem ezek a központok.
Ezért adok egy esélyt a Shaw Medicalnek, hogy jóvá tegye a bűneit.
Ha Ben fiatalkorában hozzáférhetett volna ilyen szolgáltatásokhoz,
ha segítséget kapott volna,
ma tudnánk, hogy hol van az öcsém.
Reméljük, egy nap minden család biztonságban lesz.
Köszönöm.
MORROW GIMNÁZIUM
Ma busszal kell hazajönnöd.
- Nincs felvételi előkészítőd? - Anyának kell segítenem.
Mi az?
Az előkészítő fontos, ne hagyd ki anya kedvéért!
Ne aggódj, majd bepótlom.
Ígérem!
Fel kell vennem.
Halló?
Gyere át!
Kurva sok a készpénz, ki kell találni valamit.
Vennem kellett még egy széfet.
Tudom, irigylésre méltó probléma, de tisztára kell mosnunk.
Suli után átmegyek. Pár éjszakai befizetés segíthet.
Várj egy kicsit!
Janet Rae! Told ide a segged!
Panaszkodtak, hogy pénz tűnt el a 12-esből.
Mit csináltál?
Nem én voltam, eskü.
Persze, biztos kiesett a zsebükből.
Megtalálják az ágy alatt este, amikor hazaérnek, ugye?
Gondolom, igen.
Remek.
Hallod, mi megy itt?
Ha tudom, hogy nekem kell vinnem a helyet, valami jópofát veszek,
például egy jet ski boltot vagy valamit.
Vegyél fel egy igazgatót! Egy megbízható embert.
Ki a faszomban lehet itt megbízni?
Akkor egy idiótát vegyél fel, aki nem vesz észre semmit.
Örülök, hogy rám gondoltál.
Egyből a te neved ugrott be, esküszöm!
Köszönöm. Figyelj,
tudom, hogy elkúrtam a Lickety Splitznél.
Nem, megkúrtad Jade-et.
Az tök más.
A helyet jól vitted.
- Mesélte, hogy szakítottunk? - Nem járunk össze.
SMS-ben szakított velem. És bevágta anyámat a zaciba.
Anyádat?
Igen, van ez az eljárás, amivel a hamvakat…
Inkább hagyjuk!
Ne!
- Ne! Bassza meg! - Ne!
Gyere, dolgozz nekem a Lazy-O-ban,
eleget fogsz keresni, hogy féltékennyé tedd Jade-et.
Nem érdekel.
Bérelj fel őröket, vagy bánom is én, de többet ez ne forduljon elő!
Oké, szia!
Aggódnom kéne?
Mi miatt?
Amiatt, ami miatt maga aggódik.
A hónapban harmadszorra foglalják le a szállítmányunkat.
Még egy pénzszállítót?
Mintha számítottak volna rá.
De ugye az csak egy kis hányadát teszi ki a bevételnek?
Fogja fel járulékos veszteségnek, az üzlet sajátosságának.
Ez más.
Általában a DEA csap le ránk.
Most az embereim az FBI-t látták.
Az FBI-t?
Az ügynöke körbekérdezhetne. Kideríthetné, van-e tégla köztünk.
Megkérdezem.
Adja meg a számát, megkérdezem én!
Szerintem csak velem hajlandó beszélni.
Az utat nézze, kérem!
Megkérdezem tőle.
Kezeket fel!
Ő tiszta, menjünk.
Hadd ellenőrizzem! Nyissa ki!
Tiszta.
- Azt is! - Nem verjük át.
Nyissa ki neki!
Köszönöm.
Minden rendben?
Jól van, pakoljuk át!
Pakolja át!
Ez a légi fuvarlevél,
a vámnyilatkozat és a szállítási bizonylat.
Rendben?
Írtak?
A szállítmány a gyár felé tart.
Mikor lesz biztos?
Amikor megérkezik Springfieldbe, jegyzőkönyvbe veszik.
Ha ott nem jelez a rendszer, nem lesz gond.
Reggel felhívom az üzleti ágazatot.
Tíz órára megkapja az első részletet.
Ez csodálatos! Rengeteg mindent érhetünk így el.
Tudja, a bátyám hiába sározta be a családunk nevét,
apám vonakodott attól, hogy adjon nekem egy esélyt a vállalat élén.
Ne aggódjon!
Marty érti a dolgát.
Remélem is!
- Várjunk, maga… Ez az! - Igen.
Gyere, pattanj be!
Bocs, nem megy, vár a meló.
Ti béreltétek a limuzint. Le kell tesztelned!
Olyan, mint bármelyik autó.
Nem mondhatsz nemet.
Ki vagyok tiltva. Hosszú történet.
Szard le! Tudod, mennyit fogunk ott költeni?
Be kell engedniük.
- Tesó, figyelj! - Igen, Mr. Stone?
Beugrasz helyette?
Persze, uram.
Persze, hogy beugrik.
Engem is asszonyomnak fogsz szólítani?
De hát ő Kerry Stone.
Jól van, miért is ne.
- Mindegy. - Ez a mottóm!
- Ne bassz el semmit! - Jó.
Ne bassz el semmit!
Minden rendben?
Itt van Ruth.
Kerry Stone-nal és pár nagypályással jött,
akik ragaszkodnak hozzá, hogy engedjük be.
És hogy viselkedik?
Nem tudom. Ideges.
Türelmetlen.
Olyan, mint szokott, tudod.
Faszomba már, Marty! Csak kártyázni akarok a barátaimmal.
Add Rutht!
- Szia, mi történt? - Semmi!
Jézusom! És csak hogy tudd, hálásnak kéne lenned,
amiért nem beszéltem le őket, hogy hozzátok jöjjenek,
nem pedig rám uszítanod a tini lányodat!
Bízom benned. Oké?
Csak kártyázni jöttem, eskü.
Vettem.
Mondd meg Charlotte-nak, hogy rendben van, és úton vagyok a kaszinóba.
Szia!
Mozgás!
Úton van ide.
Charlotte volt az?
Átadhatta volna az üdvözletemet.
Mi a faszt csinál? Azt akarja, hogy megállítsanak?
Miért ilyen karót nyelt, Marty?
Gyerünk!
Köszönöm.
Egészségére!
Ez az, Ruth! Gyerünk!
- Tizenegy! - Igen!
Ez az!
Ez igen.
Szia, Carla!
Az asztal másik oldalán jobb a buli. Ez a tiéd?
Nem, Kerry barátomé.
Ugye nem kell egyedül innom?
Nekem még kicsit korai.
Tölts, Carla!
Hatos. Easy hatos.
Ez az!
…három új elvonóközpontot építenek.
Egy helyi üzletasszony, és a Byrde Alapítvány…
- Mit adhatok még? - Csak egy vizet.
…büszkén jelentette be az együttműködésüket a Shaw Medicallel.
WENDY BYRDE BYRDE ALAPÍTVÁNY
Felhangosítanád?
Az öcsém, Ben
egész életében küzdött a függőséggel.
Ezért ilyen fontosak nekem ezek a központok.
Ezért adok egy esélyt a Shaw Medicalnek, hogy jóvá tegye a bűneit.
Ha Ben fiatalkorában hozzáférhetett volna ilyen szolgáltatásokhoz,
ha segítséget kapott volna, ma tudnánk, hogy hol van az öcsém.
Mi a fasz?
Reméljük, egy nap minden család biztonságban lesz.
Láttam a sajtótájékoztatót. Szép munka.
Kösz.
Szeretnél esetleg beszélni erről a Ben dologról?
Nem igazán.
Csak mert szerintem nagyon rossz ötlet.
Nincs több tét.
Újra! Hard hatos.
- Ez az! - Úristen!
Ez az!
- Te jó ég! - Ez igen!
Ez az!
Nem tudom.
Jól van.
Kilenc!
Kerry? Kerry!
Kerry!
Bassza meg!
Kerry!
Bassza meg!
A picsába! Félre!
Nyisd ki a kibaszott irodát!
Nyisd már ki, baszod!
ELSŐSEGÉLY
Basszus! Félre!
Mozgás! Bassza meg!
Te idióta faszfej!
Mi a fene történt?
MISSOURI BELLE KASZINÓ
Kerry Stone-nak heroin túladagolása volt, de nem lesz baja.
Honnan szerezte a heroint?
Honnan a faszból tudnám?
Ez komoly? Véletlenül jöttél a kaszinónkba pár heroinozó nagyágyúval?
Bíztam benned, Ruth.
Téged csak ez érdekel, ugye?
Hogy milyen hatással lesz ez rátok és az üzletre.
Kerry majdnem meghalt!
Pontosan. Miattad.
Én mentettem meg.
Nem unod ezt az önámítást?
Te csak ne papolj nekem önámításról!
Mit mondjunk a seriffnek,
amikor megkérdezi, honnan volt Kerrynek heroinja?
Wendy!
Figyelj, többé ne gyere a kaszinó közelébe, megértetted?
Menj haza!
Gyerünk!
Mi a fenét keresel itt ilyenkor?
Azt akartam, hogy tőlem tudd meg, hogy volt egy kis gebasz.
Nem Ruth hibája volt.
Kerry Stone-nak túladagolása volt a kaszinóban.
Ne aggódj, eltüntettem a nyomainkat. Nem tudják, hogy a mi cuccunk.
Tudtam, hogy csak baj lesz abból, ha őt bevesszük!
Elintéztem, eskü!
A többiek leléptek, mielőtt kiértek volna a zsaruk. Mindenki kussolt.
Igen. Mi se szólunk róla senkinek.
Becsületszavamat adom, Mrs. Snell.
De szeretném,
ha biztosítanának arról, hogy értékelik a hallgatásomat.
Ha tudom, hogy hazudnom kell a zsaruknak…
Ez most komoly, bazmeg?
Mi a fasz? Mi a faszomat művelsz, bazmeg, Darlene?
Nem ma jöttem le a falvédőről, felismerem a zsarolást.
Ezek sose állnak le.
A Long Meadow a legalkalmasabb hely eltemetni.
Vigyetek magatokkal meszet!
Én visszafekszem.
Faszom!
Basszus!
Mi a…
Alhatsz a lakókocsiban, ha szeretnéd.
ÜDVÖZÖLJÜK BOONE-BAN!
RENDŐRSÉG
Üdv! Tudna esetleg segíteni nekem?
Magánnyomozó vagyok.
Hogy s mint?
Idevalósi?
Zéró toleranciánk van a droghasználattal.
A Missouri Belle 350 állást hozott létre a régióban, Ann.
Ez egy elég pozitív hatás, nem gondolod?
Igen, épp ezért az elvonóink időszerű segítséget nyújtanak a közösségnek.
Igen.
Igen, így van.
Ben öcsém egész életében küzdött a függőséggel.
Borzasztó volt.
Tizenhét évesen volt az első túladagolása.
A városunkban nem voltak olyan elvonók, mint amilyeneket építünk.
Ha lettek volna, talán…
most itt lenne velünk, nem pedig isten tudja hol.
Köszönöm, Ann. Ez igazán… Igazán kedves tőled.
Köszönöm, hogy meghallgattál minket ebben az ügyben.
Holnap adjátok le?
Köszönöm. Nagyon hálásak vagyunk érte.
Rendben.
Rendben. Köszönöm. Szia!
Szia!
Ez meg mi volt?
Wendy, nem beszélhetsz így róla. Ez felelőtlenség.
Mi ez az egész?
Elmondanád?
Ez…
jó reklám.
Akkor nem hallott felőle?
Sajnos azt se tudtam, hogy eltűnt.
Szokatlan, hogy ilyen sokáig nem jelentkezik önnél?
Előző félévben helyettesítő tanár volt. Vasárnaponként átjött hozzám.
A mise után megnéztük a meccset,
de nem egy telefonálós típus.
Tudta, hogy onnan kirúgták? Ha jól tudom,
kárt tett egy diák tulajdonában, és rátámadt a gondnokra.
Csak kíváncsi vagyok, hogy hajlamos volt-e ilyesmire.
Erőszakos volt? Van bármi, ami magyarázhatja az eltűnését?
A fiamnak voltak gondjai. Az agyműködése…
Szülőként nem tudtam rajta segíteni.
Ő egyszerűen így volt bekötve.
Senki se tehet róla.
Ha ezt párosítjuk a drogokkal…
Hogyan?
A fia drogfüggősége?
Nem volt drogfüggő.
A lánya alapított egy elvonóközpontot,
mert Ben egész életében küzdött a függőséggel,
és szeretne segíteni a hasonló családoknak.
Wendy ezt mondta?
Igen.
Hát…
Ő régóta letért már a helyes útról.
Az ön helyében nem venném komolyan.
Nem tudja, hol lehet a fia?
Nincs egy kedvenc helye esetleg?
Tele a tankom, a macskámat leadtam valakinél.
Bárhová elvezetek, bárkivel szívesen beszélek.
Ben sokat költözött,
de Wilmingtonban ismert pár embert,
és Knoxville-ben is hosszasabban időzött.
Én ott kezdeném a keresést.
Elnézést, délután van, könnyen elfáradok.
Persze.
Amikor beszélt a többiekkel a templomban, ott említette a drogokat?
Nem, uram.
Ruth Langmore?
Igen?
Guerrero seriff vagyok, üdv!
Mesélne a tegnap estéről a Missouri Belle-ben Kerry Stone-nal?
Játszottunk.
Egy híres séffel és egy focicsapat-tulajdonossal?
Hát igen.
Honnan ismeri Mr. Stone-t?
Régen a Missouri Belle-ben dolgoztam,
megkedvelt engem.
Mr. Stone más volt alkalmazottal is szokott találkozni?
Nem tudom.
Úgy tudom, ön adta be neki az ellenszert.
Most már tartozik önnek.
Honnan tudta, mit vett be?
Szerencsém volt.
Megnéztem a priuszodat, Ruth.
Lopás, betörés, jogosítvány nélküli vezetés.
Ezt mind magad mögött hagyhatod, ha akarod.
De a dílerkedést, ráadásul heroinnal…
Kösz a tanácsot!
Végeztünk?
Nem egészen.
Nem tudom utolérni Mr. Stone sofőrjét, Brinkley Simmonst.
Ismered?
Fingom sincs, hol lehet. Bocs.
Szerintem nem idevalósi.
Oké.
Csak óvatosan, Ruth!
Óvatos leszek.
Minden rendben?
Csak puhatolózott.
Haza kell mennem.
Maradhatsz, ha szeretnél.
Nem, Darlene aggódni fog. Hazavinnél?
Persze.
Volt más droggal kapcsolatos incidensük?
Semmi ehhez fogható.
Időnként füveznek a parkolóban,
de azt a biztonságiak elintézik.
Járnak ide büntetett előéletűek?
Bűnözők, feltételes szabadláb megsértők, volt rabok?
Bocs, ha le vagyok maradva.
A helyettesítés örömei.
Nem tudunk ilyenről.
És Ruth Langmore?
- Mi van vele? - Mr. Stone-nal volt.
- Korábban önnek dolgozott? - Igen, így van.
Miért bocsátotta el?
Ő mondott fel.
Valami „nagyobbat” akart.
És mégis mi lehet ez a nagyobb dolog?
Megvette a Lazy-O Motelt,
most azt irányítja.
Honnan volt rá pénze az ő korában?
Hát azért… Látta azt a helyet?
Nagyon jól megfizettük, míg itt volt.
Az unokatestvérét, Wyattet emlegette.
Darlene Snellnél lakik.
Talán Darlene adott neki kölcsön.
Szerintem arról van szó, hogy egyszerűen…
A Lazy-O egy trágyadomb.
Már elnézést.
Szerintem egyszerűen felvett rá hitelt.
Érti, ez…
Köszönöm.
Ez igazán érdekes volt.
Remélem, segítettünk. Legyen szép napja!
Ez meg mi a fasz volt?
Csak válaszoltam a kérdésekre.
Egyenesen Ruthhoz küldted.
Semmi okunk védeni őt.
Valóban?
Talán elfelejtetted, hogy a fiunk neki dolgozik.
Ha Ruth lebukik, Jonah bukik vele.
Lehet, előnyére válna.
Ugye viccelsz, bazmeg?
Fiatalkorú. Titkosítják az aktáját 18 éves korában.
Na jó, ebbe nem megyek bele.
Elveszítjük, Marty.
És erre az a megoldás, ha lecsukatjuk?
Nem kerülne börtönbe, vannak kapcsolataink.
Egy estét lenne fogdába, aztán kiengednék.
Vissza akarom szerezni.
Elkések a saját bűncselekményemről.
Szia, Santos!
Jól vagy?
Igen, jól.
Örülök.
Mondd el, mi történt!
Teljesen elzárták az utat.
Nem tudtunk visszatolatni,
és ők bejöttek.
Felbéreltél új embert?
Nem, a régi csapat volt.
Hány FBI-ügynököt láttál?
Nem tudom. Hármat… Talán négyet.
Láttál egy nőt?
Nem tudom.
Az a dolgod, hogy emlékezz!
Ne játszd a hülyét! Beszélj!
Sokan voltak.
Csak az egyenruháikat láttam.
Rendőrség, határőrség, a DEA, az FBI…
Elég gyorsan leteperték. Nem meglepő, hogy nem ismert fel senkit.
Megkapja a testkamera felvételét bizonyítékként?
El tudom intézni.
Látni akarom, amint megkapja!
Szia!
Sajnálom a tegnap estét.
Tudom.
Hiányoztál Zeke-nek.
Szia, haver!
Kösz, hogy visszahoztad.
Gondolom láttad Wendy Byrde-öt a hírekben.
Igen, láttam.
Akkor láttad, hogy micsoda szörnyűségeket hord össze a barátodról.
Sajnálom, hogy végig kellett hallgatnod ezt a baromságot.
Az az aljas nőszemély egy istenverte átok.
Tudtad, hogy ellopta az ötletemet az elvonókról?
Visszavonták az engedélyeimet.
Legszívesebben máglyán égetném el,
de félek, maga az ördög jönne megmenteni.
Igen. Én…
Én most megyek, Darlene.
Később találkozunk, drága!
Segítened kell valamiben. Ruth miatt kérem.
Hogy érezte magát nálunk, Mr. Stone?
Remekül, köszi.
Az jó.
Feltehetek egy személyes kérdést?
Persze. Mondd csak!
Szokott paellát főzni?
Tessék?
Főztem paellát a volt menyasszonyomnak, de szerinte nem volt autentikus.
Gondoltam, ha már úgy hozta a sors, hogy ön pont itt van,
és sose lehet tudni, mikor melegítünk fel egy régi kapcsolatot…
Miről lenne szó? Egy kis csirke.
- Kolbász. - Aha.
- Garnéla. - Jó.
- Tintahal. - Igen!
Egy kis csirke alaplé.
- Igen. - Paradicsom.
- Hagyma. - Pontosan.
- Fokhagyma. - Aha.
Kagyló.
Hát így tuti túltolod.
Köszönöm a tanácsot.
Igen.
Felmondott a sofőröm. Kiviszlek a reptérre.
Jól vagy?
Nem, de ne foglalkozz vele!
Ígérem, legközelebb megint limuzint küldök.
Nem lesz legközelebb.
Ez csak egy rossz este volt.
Lassan 40 éves leszek.
Tegnap majdnem meghaltam egy szaros kaszinóban a semmi közepén.
Nem azért törtem ki egy porfészekből,
hogy visszakerüljek egy másikba.
Sajnálom!
Végeztünk.
Halló?
Jonah?
Igen, Jonah vagyok.
Szia, nagyapa.
Milyen felnőtt hangod lett!
Igen, megváltozott a hangom.
Anyukád ott van?
Igen, adom.
Szia, apa!
Mikor akartad elmondani, hogy Ben eltűnt?
Sajnálom, nem tudtam, hogy érdekelne.
Tudod, milyen érzés ezt egy vadidegentől hallani
a saját nappalimban?
Wendy?
Wendy Marie, hallasz engem?
Hol a faszban van?
Szerintem van egy téglánk.
Miről beszél?
Emlékszik a járulékos kárra?
Az üzlet árára?
Igen. Mi van vele?
Valaki szólt a kurva FBI-nak.
Az lehetetlen!
Az ügynöke ott volt! Van bizonyítékom.
Marty?
Tudja,
ha ott volt, az azért van, mert…
Ő egy csapat tagja.
Nem tagadhatja meg a munkát.
Az túl gyanús lenne.
Miért nem szólt róla?
Nem tudom.
Talán nem volt rá idő, vagy a többi ügynök miatt.
Azt mondta, megbízik benne.
Igen, megbízhatunk benne.
Nem, itt most nincs többesszám!
Azt felejtse el!
Várjunk! Azzal vádol, hogy én vagyok a tégla?
Én semmit se tudok a szállítmányokról.
Igen, ennek köszönheti az életét.
Ki beszél még a nővel?
Rajtam kívül senki.
Ez csak… Ez csak egy kibaszott egybeesés.
Oké? Semmi több.
A csapat tagjaként részt kellett venni a rajtaütésben.
Figyelik az embereit.
Csak ez történhetett, oké?
Ígérem, utánajárok ennek!
Nincs több szállítmány, amíg nem derül ki, mi volt a baj.
Az a náci pedig megbaszódhat!
Javi?
Mi az? Mit mondott?
Nem jön.
És maga megbaszódhat.
Wendy, gond van.
Javi tudja, hogy Maya ott volt a rajtaütésen.
És?
Nyertem egy kis időt,
de felfüggesztette a szállítmányokat, míg nem találjuk meg a téglát.
Felhívom Navarrót.
Szólnod kell Clare-nek is.
Szerintem már tudja.
- Mi a faszt fogunk csinálni? - Nem tudom, csak nyugtasd meg Clare-t!
Kitalálok valamit hazafelé.
Szia!
- Megoldjuk! - Remélem is!
Az alapítványa számos pénzügyi ígéretet tett a héten.
Tudja, hogy nem segíthetek.
Ha beavatkozom, gyanút fogna. Ezt maga is tudja.
Csak nem fél tőle?
Wendy, ez megint egy olyan beszélgetés lesz?
Amikor megpróbál kioktatni?
Szerintem ideje lenne elgondolkodnia a jövőjén!
Miért, milyen a jövőm?
Tiszta és szabad akar lenni? Meg akarja védeni a családját?
Mit hajlandó feláldozni ezért?
Kit hajlandó feláldozni ezért?
Valamiről le kell mondania, hogy ezt megkapja.
Ebben a jövőben, amit emleget…
Mi ketten
barátok vagyunk?
Nem tudom.
Jó volt hallani a hangját.
Ehhez most nincs idegzetem, Marty, kopj le!
Én most…
Én csak bocsánatot akartam kérni,
ha túl szigorú voltam tegnap este.
Jól vagy?
Mit gondoltál az első találkozásunkkor?
Hát, én azt gondoltam…
Azt gondoltam, hogy okos vagy.
Söpredéknek tartottál.
Adtam munkát, nem igaz?
Mert rákényszerítettelek.
Igen, mert okos voltál.
Isten egy rohadék.
Nem igaz?
Elég okossá tett, hogy érzékeljem, mennyire elcseszett az életem.
De ahhoz nem elég okossá, hogy ki bírjak mászni belőle.
Ebben segíthetek.
Én…
Szerezhetek neked egy akkora összeget,
amivel bárhová eljuthatsz,
ha szeretnéd.
Egy újabb Marty Byrde-terv!
Teljesen idióta faszfej lennék, ha belemennék, ugye?
Nem tudom.
Hát…
Mesélj!
Mit ajánlasz?
Meg akarom venni az árudat.
Tisztán, az egészet.
Ugye most viccelsz?
Nem, és tegnapra kell.
Felcsaptál dílernek?
Nem nekem kell.
Megállapodhatunk?
Nem tudom.
Át kell gondolnom.
Üzlettársaim is vannak.
Rendben.
Wendy mi a faszért hazudott Benről?
Bárcsak tudnám!
A feliratot fordította: Miklósi Zsuzsa
ESTEBAN 'STEVE' HERNANDEZ EMLÉKÉRE